אנדרטה לזכר יהודי סירט שנספו בשואה, בבית הקברות בחולון
**סִירֶט** (ברומנית: **Siret**; בגרמנית: **Sereth**; בפולנית: **Seret**; בהונגרית: **Szeretvásár**; ביידיש: **סערעט**) היא עיר בצפון רומניה, הנמצאת באזור בוקובינה, במחוז סוצ'אבה, במחצית הדרך שבין סוצ'אבה לבין צ'רנוביץ. היא שוכנת על הגדה הימנית של נהר סירט, וממנו קיבלה את שמה. כיום יש בסירט 9,371 תושבים ושטחה 43.40 קמ"ר.

תקופה קצרה שימשה סירט כבירתו של בוגדאן הראשון. בשנת 1371 קיבל היישוב את מעמדו כעיר, והיא החלה להתפתח במהירות עקב מיקומה על אם הדרך בין דרום גליציה להונגריה. כיום היא משמשת כמעבר גבול בין רומניה לאוקראינה.

הקהילה היהודית בסירט
--------------------

המצבה הקדומה ביותר בבית העלמין היהודי היא מ-1560, ולפי מפקד האוכלוסין מ-1774 ישבו בעיר 8 משפחות יהודיות אשר מנו 43 נפשות. במפקד 1910, מנתה הקהילה היהודית 3,178 נפשות מתוך אוכלוסייה כללית של 7,815 נפש (כ-41% מאוכלוסיית העיר והקבוצה האתנית הגדולה ביותר).

במפנה המאות ה-19 וה-20 כיהן כרב העיר, הרב פנחס משה בורשטיין עד ל-1906, לאחריו הרב ד"ר שמואל פרייפלד עד ל-1936, ולאחריו רבי ברוך הגר.

בעיר הייתה פעילות חסידית ענפה; רבי שמואל שמעלקא רובין (נכד רבי נפתלי מרופשיץ ורבי שלום מבעלז) כיהן כאדמו"ר בין השנים תרל"ה עד לפטירתו בשנת תרס"א. אחריו מילאו את מקומו בנו רבי פנחס מנחם מנדל שכיהן באדמו"רות עד שנספה בשואה וחתנו, רבי חיים אלטר דכנר - שכיהן כראב"ד עד פטירתו בשנת תרצ"א. ערב השואה פעלו בעיר תשעה בתי כנסת מתוכם ארבעה בתי כנסת חסידיים. ואדמורי"ם רבים היו פוקדים את העיר בקביעות לשבתות ולפגישות עם קהל חסידיהם. (הבולטים שבהם: האדמו"ר ישראל הגר, האדמו"ר מנחם נחום פרידמן (בויאן), האדמו"ר מסדיגורה אברהם יעקב פרידמן (השני) והאדמו"ר חיים הגר (אוטיניה))

האדמו"ר רבי חיים מרדכי רוזנבוים מנדבורנה קבע את משכנו וחצרו בעיר, לאחר מלחמת העולם השנייה שב לעיר עד ל-1947 אז עלה לארץ ישראל.

אחד מהאדמו"רים לבית ויז'ניץ, רבי ברוך הגר, צעיר בניו של ישראל הגר (אהבת ישראל) כיהן מ-1936 כרב המקום, והוא מייסדה של חסידות סרט ויז'ניץ. לאחר מלחמת העולם השנייה הוא קבע את משכנו בחיפה, ושם קיימת עד היום שכונה של חסידי סערט ויז'ניץ.

בעיר פעלו תנועות הנוער הציוניות והבולטות שבהן היו הנוער הציוני ובית"ר.

ביוני 1941 עם הפלישה הנאצית לברית המועצות. גורשו כל יהודי סירט בפקודת הצבא הרומני בשלב ראשון אל העיר רדאוץ. 18 זקנים וחולים אשר לא יכלו ללכת ברגל נורו ועל גדת הנהר סירט לאחר שאנסו לעינהם את הנשים על ידי חיילי הצבא הרומני בפקודת המיור אלבו (Albu). שאר התושבים גורשו במסע רגלי ולאחר מכן ברכבות אל העיר קראיובה שבדרום רומניה. לאחר מכן גורשו שוב במסע רגלי מפרך עד לעיר מוגילוב-פודולסק שעל גבול אוקראינה.

בסירט נותר בית הכנסת היהודי "הגדול" בסמוך לבית העירייה.

חבר הכנסת יצחק ארצי היה יוצא המקום ופעל להנצחת הקהילה היהודית. בניו שלמה ארצי ונאוה סמל איזכרו את סירט כמקור השראה.

ערים תאומות
-----------

* ספרדספרד אליטה (אנ'), ספרד (מ־1991)
* גרמניהגרמניה באד קוטזינג (אנ'), גרמניה (מ־1991)
* איטליהאיטליה בלאג'ו, איטליה (מ־1991)
* אירלנדאירלנד בונדוראן (אנ'), אירלנד (מ־1991)
* צרפתצרפת גראנויל (אנ'), צרפת (מ־1991)
* דנמרקדנמרק הולסטברו (אנ'), דנמרק (מ־1991)
* בלגיהבלגיה הופייז (אנ'), בלגיה (מ־1991)
* הולנדהולנד מרסן (אנ'), הולנד (מ־1991)
* לוקסמבורגלוקסמבורג ניידראנואן (אנ'), לוקסמבורג (מ־1991)
* יווןיוון פריווז'ה (אנ'), יוון (מ־1991)
* פורטוגלפורטוגל סמיסברה (אנ'), פורטוגל (מ־1991)
* הממלכה המאוחדתהממלכה המאוחדת סרבון (אנ'), הממלכה המאוחדת (מ־1991)
* פינלנדפינלנד קרקילה (אנ'), פינלנד (מ־1997)
* שוודיהשוודיה אוקסלאוסאנד (אנ'), שוודיה (מ־1998)
* אוסטריהאוסטריה יודנבורג, אוסטריה (מ־1999)
* פוליןפולין צ'וזנה (אנ'), פולין (מ־2004)
* הונגריההונגריה קוז'ג (אנ'), הונגריה (מ־2004)
* לטביהלטביה סיגולדה, לטביה (מ־2004)
* צ'כיהצ'כיה סוסיד (אנ'), צ'כיה (מ־2004)
* אסטוניהאסטוניה טורי (אנ'), אסטוניה (מ־2004)
* סלובקיהסלובקיה זבולן, סלובקיה (מ־2007)
* ליטאליטא פרינאי, ליטא (מ־2008)
* מלטהמלטה מסקלה (אנ'), מלטה (מ־2009)
* פוליןפולין דמביצה, פולין

לקריאה נוספת
------------

* ספר קהילה, ****סירט (סערט) שלנו, סיפורה של עיירה יהודית****, ישראל תשס"ג, באתר אוצר החכמה.

קישורים חיצוניים
----------------

ויקישיתוף מדיה וקבצים בנושא **סירט** בוויקישיתוף
* 

* אתר האינטרנט הרשמי של סירט
* סירט (רומניה), דף שער בספרייה הלאומית

הערות שוליים
------------

1. ↑  **פנקס קהילות רומניה**, יד ושם, 1980

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531107405171
* GND: 4324501-8
* NKC: ge375899
* VIAF: 129290043
* WorldCat (עם VIAF): 129290043

 |